**TÁJÉKOZTATÓ**

A Városi „Napos Oldal” Szociális Központ Pilisvörösvár a szervezeti és működési szabályzata, valamint a helyi önkormányzati rendeletek alapján az alábbi **szociális szolgáltatásokat nyújtja** **Pilisjászfalu, Pilisszántó, Pilisszentiván** és **Pilisvörösvár** rászoruló **lakosai** számára.

**CSALÁD- és GYERMEKJÓLÉTI SZOLGÁLAT**

A szolgálat együttesen kezeli a család és a gyermek problémáit, segítséget nyújt szociális vagy lelki problémák, krízishelyzetek megoldásában. Feladata az anyagi nehézségekkel küzdők számára a pénzbeli, természetbeni ellátásokhoz, továbbá a szociális szolgáltatásokhoz való hozzájutás megszervezése is.

A szolgálat által történő segítségnyújtás térítésmentesen vehető igénybe.

A szolgálat **hétfőtől csütörtökig 8.00 -16.00 tart nyitva** Pilisvörösváron, Rákóczi u. 5. szám alatt.

A könnyebb elérhetőség érdekében a családgondozók a hét adott napján az alábbi településeken, helyben is végzik munkájukat.

Pilisjászfalu, Kápolna utca 2. kedd délelőtt és csütörtök délután

Pilisszántó, Kossuth utca 92. szerda délelőtt

Pilisszentiván, Bányatelep 3. hétfő délután

Tinnye, Jászfalui u. 3. hétfő és csütörtök délelőtt

**A szolgálat telefonszámai: 06-26/331-399; 06-20/276-2426**

**HÁZI SEGÍTSÉGNYÚJTÁS**

A házi segítségnyújtás az igénylő saját otthonában történő ellátás, ahol a szociális gondozó előre egyeztetett napon (a hét munkanapjain) és időpontban ápolási, gondozási feladatokat végez és közreműködik a háztartás vitelében.

A házi segítségnyújtást gondozási szükséglettel rendelkező 18 év feletti személy veheti igénybe. A gondozási szükséglet vizsgálatát a vezető gondozó az igény bejelentését követően az igénylő lakásán végzi el.

A szolgáltatás biztosítását az igénybevevővel megkötött írásos megállapodás garantálja, mely részletesen tartalmazza a szolgáltatásra vonatkozó információkat és a térítési díj fizetési kötelezettséget.

Fontos információ, hogy **Pilisszentiván** és **Pilisszántó lakosai ingyenesen vehetik igénybe a házi segítségnyújtást** a két önkormányzat döntése alapján.

**Pilisvörösvár, Pilisjászfalu lakosai** a 2016. évben az alábbi összegekért vehetik igénybe a házi segítségnyújtást:

- személyi gondozás 585 Ft/gondozási óra

- szociális segítés 585 Ft/gondozási óra

- a kettő együttes igénybevétele esetén 585 Ft/gondozási óra

**A szolgáltatási igény bejelenthető a 06-26/330-310 telefonszámon.**

**FOGYATÉKKAL ÉLŐ SZEMÉLYEK NAPPALI ELLÁTÁSA**

A nappali intézmény lehetőséget biztosít a 3. életévet betöltött fogyatékkal élő gyermekek és felnőttek napközbeni tartózkodására, igény szerinti étkezésre, társas kapcsolatokra, szabadidős programokra valamint az alapvető higiéniai szükségletek kielégítésére.

Egyéni és csoportos fejlesztő programokra épülő gyógypedagógiai foglalkozás segíti a középsúlyos értelmi fogyatékkal élő gyermekeket és fiatal felnőtteket.

Ugyanakkor az intézményben nem gondozható az a személy, aki veszélyeztető magatartást tanúsít vagy orvosi ellátást, állandó ápolást igényel. Továbbá az a gyermek sem gondozható, aki köznevelési intézményben történő nevelésre, oktatásra alkalmas és felvétele, elhelyezése a korának, állapotának megfelelő köznevelési intézményben biztosítható - ide nem értve tanítási szünet idején történő ellátást vagy azt a gyermeket, aki köznevelési intézményben korai fejlesztésben és gondozásban vagy fejlesztő nevelésben részesül.

Az értelmi fogyatékkal élő (valamint autista, down kóros) gyermekek, felnőttek mellett mozgáskorlátozott, csökkent látó- vagy hallóképességű gyermekek vagy felnőttek is igénybe vehetik az intézmény szolgáltatásait.

Az intézmény 20 férőhellyel rendelkezik. Parkosított, tágas kertben lévő épülete, három elkülöníthető helyiségből áll.

Az **intézmény a hét munkanapjain 7.30 - 15.30 tart nyitva** Pilisvörösváron, Rákóczi u. 5. szám alatt.

Az intézménybe kérelem útján lehet bekerülni.

A szolgáltatás biztosítását az igénybevevővel vagy törvényes képviselőjével megkötött írásos megállapodás garantálja, mely részletesen tartalmazza a szolgáltatásra vonatkozó információkat és a térítési díj fizetési kötelezettséget.

A 2016. évben az alábbi összegekért vehető igénybe a szolgáltatás:

- csak nappali tartózkodást igénybe vevők 60 Ft/nap

- napközbeni tartózkodást és ott ebédet igénybe vevők 705 Ft/nap

Be- és hazaszállítási szolgáltatás (mikrobusz) igénybe vétele esetén a szállítási díj 85 Ft/alkalom.

**A szolgáltatási igény bejelenthető a 06-26/330-310 telefonszámon.**

**IDŐSKORÚK NAPPALI ELLÁTÁSA**

A nappali intézmény lehetőséget biztosít idős koruk miatt szociális és mentális támogatásra szoruló, önmaguk ellátására részben képes személyeknek a napközbeni tartózkodásra, szabadidős programokra, társas kapcsolatokra, valamint az alapvető higiéniai szükségletek kielégítésére.

Az intézmény 55 férőhellyel rendelkezik. Parkosított, tágas kertben lévő régi kúria épületben, három egybe nyitott helyiségből és pihenőszobából áll.

Az **intézmény a hét munkanapjain 7.30 - 15.30 tart nyitva** Pilisvörösváron, Rákóczi u. 5. szám alatt.

Az intézménybe kérelem útján lehet bekerülni.

A szolgáltatás biztosítását az igénybevevővel megkötött írásos megállapodás garantálja, mely részletesen tartalmazza a szolgáltatásra vonatkozó információkat és a térítési díj fizetési kötelezettséget.

A 2016. évben az alábbi összegekért vehető igénybe a szolgáltatás:

- csak nappali tartózkodást igénybe vevők 60 Ft/nap

- napközbeni tartózkodást és ott ebédet igénybe vevők 705 Ft/nap

Be- és hazaszállítási szolgáltatás (mikrobusz) igénybe vétele esetén a szállítási díj 85 Ft/alkalom.

**A szolgáltatási igény bejelenthető a 06-26/330-310 telefonszámon.**

**IDŐSKORÚAK GONDOZÓHÁZA**

Az intézmény pár naptól egy évig terjedő időtartamra nyújt átmeneti bentlakásos ellátást az időskorúaknak, valamint azoknak a 18. életévüket betöltött beteg személyeknek, akik önmagukról betegségük miatt vagy más okból otthonukban időlegesen nem képesek gondoskodni.

Az intézményi tartózkodás alatt a szakszemélyzet feladata az ellátott hiányzó vagy csak korlátozottan meglevő testi-szellemi funkcióinak helyreállítása és szinten tartása.

A szolgáltatás tartalma:

* napi háromszori étkezés - diéta biztosításával is,
* egészségügyi ellátás keretében egészségmegőrzését szolgáló felvilágosítás, orvosi tanácsadás heti 2 órában, alapápolás (személyi higiéné biztosítása, gyógyszerezés, az étkezésben, a folyadékpótlásban, a hely- és helyzetváltoztatásban, valamint a kontinenciában való segítségnyújtás),
* 24 órás nővérfelügyelet,
* mentálhigiénés ellátás,
* szabadidős programszervezés.

Az intézmény 12 férőhellyel rendelkezik. Parkosított, tágas kertben lévő épülete két közösségi helységből; egy fürdőszobából; négy mellékhelységből; négy és két ágyas lakószobákból áll. Pilisvörösváron, Rákóczi u. 5. szám alatt található.

Az intézményi elhelyezésről kérelem és egészségi állapot felmérését követően születik döntés.

A szolgáltatás biztosítását az igénybevevővel megkötött írásos megállapodás garantálja, mely részletesen tartalmazza a szolgáltatásra vonatkozó információkat és a térítési díj fizetési kötelezettséget.

A 2016. évben az alábbi összegekért vehető igénybe a szolgáltatás:

* Pilisvörösvári lakosok számára 3 155 Ft/nap,
* Nem pilisvörösvári lakosok számára 5 255 Ft/nap.

**A szolgáltatási igény bejelenthető a 06-26/330-310 telefonszámon.**